«Դար-21»-ի ծրագրերի տնօրենն, օրինակ, պնդում էր, թե «նախ` թերթերում հրապարակված ծրագրերի հիման վրա արված մեր հաշվարկը չափազանց կոպիտ հաշվարկ է», եւ հետո, «նկատի ենք առել հիմնականում օգոստոս ամիսը, երբ բազմաթիվ հաղորդավարներ արձակուրդում էին»: Հավանաբար, մարդը ռուսական «Մուզ TV»-ի հաղորդումները նկատի ունի, որովհետեւ հայրենական հաղորդումների առումով` օգոստոսի եւ մայիս ամսվա միջեւ առանձնապես որեւէ տարբերություն չնկատեցինք: Բայց եթե անգամ այդպես լիներ, միեւնույն է, գործ ունենք օրինախախտության հետ, որովհետեւ, ի տարբերություն հաղորդավարի, օրենքը պետք է որ Կիպրոս ու Անթալիա «չմեկնի»: Ի դեպ, նույն կերպ «օրենքն արձակուրդ էր մեկնել» նաեւ «Հայ TV»-ի եթերից: